**दक्षिण पूर्व रेलवे**

**रांची मंडल**

**प्रेस विज्ञप्ति दिनांक : 01/07/2022**

**विषय : आजादी का अमृत महोत्सव के उपलक्ष्य में हटिया में आरपीएफ़ द्वारा मोटरसाईकल व साईकल रैली का हुआ आयोजन।**

आज दिनांक 01/07/2022 को आजादी का अमृत महोत्सव के उपलक्ष्य में आरपीएफ़ रांची मंडल द्वारा श्री प्रशांत यादव, मंडल सुरक्षा आयुक्त के नेतृत्व में मोटरसाईकल तथा साईकल का रैली आयोजन हुआ। यह आयोजन देश की आजादी के 75वें उपलक्ष्य के रूप में आरपीएफ़ रांची मंडल द्वारा मनाए जाने के सिलसिले का ही हिस्सा है।

उक्त महोत्सव का उद्देश्य रेलयात्री, आम जनता तथा रेलकर्मियों को आपस में देशभक्ति का जज्बा जगाने व उन्हें आपस मे एकजुट करना है। रैली की शुरुआत रांची के मंडल रेल प्रबंधक श्री प्रदीप गुप्ता ने हरी झंडी दिखा कर डीआरएम ऑफिस प्रांगण, हटिया से की। रैली में मोटरसाइकिल के अलावा पन्द्रह साईकल थे जिसपर आरपीएफ़ के पुरुष तथा महिला जवानों ने बैनर व फ्लैग को लेकर हटिया स्टेशन से बिरसा चौक तक रास्ते में लोगों को उत्साहित कर वापस लौटे तथा पांच मोटरसाईकल बैनर व फ्लैग के साथ हटिया से रांची स्टेशन और नामकुम स्टेशन होते हुए टाटीसिलवे स्टेशन तक गए और फिर वापस हटिया लौट आए।

उक्त समारोह के दौरान रांची के अपर मंडल रेल प्रबंधक (इंफ्रा) श्री सतीश कुमार, वरिष्ठ मंडल अभियंता (समन्वय) श्री अमित कंचन, वरिष्ठ मंडल कार्मिक अधिकारी श्री माणिक शंकर, वरिष्ठ मंडल सिग्नल एवं दूरसंचार अभियंता श्री एस उरांव, मुरी के सहायक सुरक्षा आयुक्त श्री अजय शंकर, रांची के सहायक सुरक्षा आयुक्त श्री पवन कुमार व रांची मण्डल के अन्य पदाधिकारी सहित आरपीएफ़ अफसर, स्टाफ मौजूद थे। आजादी के अमृत महोत्सव को लेकर आरपीएफ़ रांची मंडल के समस्त अफसरों व जवानों में काफी जोश व उत्साह है।

....................................................................................................................................................